CELEX: 62016TN0734
Language: el
Date: 2016-10-19 00:00:00
Title: Υπόθεση T-734/16: Προσφυγή της 19ης Οκτωβρίου 2016 — Αργυράκη κατά Επιτροπής

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/36
            
         Προσφυγή της 19ης Οκτωβρίου 2016 — Αργυράκη κατά Επιτροπής
   (Υπόθεση T-734/16)
   (2016/C 462/47)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Βασιλεία Αργυράκη (Βρυξέλλες, Βέλγιο) (εκπρόσωπος: Σ. Παππάς, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του Γραφείου Διαχείρισης και Εκκαθάρισης Ατομικών Δικαιωμάτων (PMO) της 29ης Ιανουαρίου 2016·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Με τον πρώτο λόγο ακυρώσεως, ο οποίος αφορά τη δεύτερη χρονική περίοδο κατά την οποία η προσφεύγουσα υπηρέτησε ως επικουρική υπάλληλος, προβάλλεται ότι η προσβαλλόμενη απόφαση στηρίζεται σε ανύπαρκτη νομική βάση, καθόσον ούτε η εσωτερική οδηγία 229/04, της 7ης Απριλίου 2004, της Επιτροπής ούτε το άρθρο 4, παράγραφος 1, του παραρτήματος VIII του ΚΥΚ των υπαλλήλων της Ευρωπαϊκής Ένωσης, αλλά ούτε και η νομολογία προβλέπουν προϋπόθεση περί αλλαγής θεσμικού οργάνου. Κατά συνέπεια, το μέρος αυτό της προσβαλλομένης αποφάσεως στερείται νομιμότητας και πρέπει να ακυρωθεί.
            
         
               2.
            
            
               Με τον δεύτερο λόγο ακυρώσεως, ο οποίος αφορά την πρώτη χρονική περίοδο κατά την οποία η προσφεύγουσα υπηρέτησε ως επικουρική υπάλληλος, προβάλλεται ότι η προϋπόθεση που εφαρμόσθηκε στην προσβαλλόμενη απόφαση, συγκεκριμένα δε η μη διακοπή υπηρεσίας για διάστημα μεγαλύτερο του έτους, και η οποία προβλέπεται από την εσωτερική οδηγία 229/04 συνιστά παρέκκλιση από το άρθρο 4, παράγραφος 1, του παραρτήματος VIII του ΚΥΚ, όπως αυτό ερμηνεύεται από τη νομολογία. Κατά συνέπεια, το μέρος αυτό της προσβαλλομένης αποφάσεως στερείται νομιμότητας και πρέπει να ακυρωθεί.